cyanic-selkie/wikianc huggingface dataset:
వల్లంకి తాళం (పుస్తకం)
వల్లంకి తాళం పుస్తకం తెలంగాణ కవి, గోరటి వెంకన్నక రచించారు. ఈ పుస్తకం 2019 నవంబర్ 6న హైదరాబాద్ లో కవుల సమక్షంలో విడుదల చేశారు. అడవి అందాన్ని, ప్రత్యేకతను వల్లంకి తాళం రచనలో కవితాత్మకంగా వివరించారు.వల్లంకి తాళం పుస్తకానికి 2021లో కేంద్ర సాహిత్య అకాడమీ పురస్కారం లభించింది.
రచన నేపథ్యం
ఈ పుస్తకంలో రకరకాల చెట్లు, పుట్టలు, సాధు జీవులు, క్రూర జంతువులు, పిట్టలు ఇలా అడవిలోని అణువణువునా తనదైన శైలిలో వర్ణించారు.జిలుగ కల్లు,ఇప్ప పూల బట్టి, ఆది వాసుల మట్టి ఇలా అడవి అందాలు అద్భుతంగా సాగుతుంది. అడవితల్లి ఒడిలోని ప్రతి అంశాన్ని తన వచన కవితలో పొందుపరిచారు. వల్లంకి తాళం పుస్తకం రచించాడని సుమారు నాలుగేళ్ల పట్టింది.32 గేయరూప క‌విత‌ల‌తో వల్లంకి తాళం అనే క‌వితా సంపుటి వెలువ‌డింది.
క‌వితా సంపుటిలోని ఒక గేయం
‘గాలి పెదవులు తాకి వెదురు గానాలు
నీలి మబ్బుల జూసి నెమలి నాట్యాలు
వద్ది మద్దెల మీద వల్లంకితాళాలు
ఆటపాటల దరువు కడవి తొలి గురువు’
అందాల తనువెల్ల వంపుకున్న అడవి
అలరించిన తలపించె ఆకు పచ్చని కడలి
నిడివన్నదె లేని నీలి గగనం కింద
పైనవోయె దూది పడవల విడుదులు
గిరిమంద పొదుగులు జారె సెలయేరులు
వెలుపల లింకులు
వర్గం:2019 పుస్తకాలు
కుట్టి శ్రాంక్
కుట్టి శ్రాంక్, 2010 జూలై 23న విడుదలైన మలయాళ సినిమా. రిలయన్స్ ఎంటర్టైన్మెంట్ బిగ్ మోషన్ పిక్చర్స్ బ్యానరులో షాజీ ఎన్. కరుణ్ దర్శకత్వం వహించిన ఈ సినిమాలో మమ్ముట్టి, కమలిని ముఖర్జీ, పద్మప్రియ, మీనాకుమారి, వహిదా, సురేష్ కృష్ణ తదితరులు నటించారు. ఈ సినిమాకు భారత జాతీయ చలనచిత్ర పురస్కారాలులో జాతీయ ఉత్తమ చిత్రం అవార్డుతోపాటు మరో నాలుగు అవార్డులు గెలుచుకుంది.
అవార్డులు
57వ భారత జాతీయ చలన చిత్ర పురస్కారాల లో కుట్టి శ్రాంక్ సినిమాకు ఐదు అవార్డులు వచ్చాయి.
విడుదల
ఈ సినిమా 2010, జూలై 23న 38 థియేటర్లలో విడుదలైంది.
బయటి లింకులు
వర్గం:2010 సినిమాలు వర్గం:మలయాళ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
పరిమార్జన్ నేగి
1993 పిబ్రవరి 9 న జన్మించిన పరిమార్జన్ నేగి (Parimarjan Negi) భారతదేశపు చదరంగ క్రీడాకారుడు. 2005 లో ఇంటర్నేషనల్ మాస్టర్ హొదా పొంది ఈ ఘనతను సాధించిన పిన్న భారతీయుడిగా రికార్డు సృష్టించాడు. 2006 జూలై లో 13 సంవత్సరాల 4 నెలల వయస్సులో గ్రాండ్ మాస్టర్ హోదా పొంది ఈ ఘనత పొందిన పిన్న వయస్కులలో రెండో వాడిగా రికార్డు స్థాపించాడు.
నేగి భారతీయ, ఆసియా ఛాంపియన్. అతను నార్వేలోని ట్రోమ్సోలో 2014 చెస్ ఒలింపియాడ్‌లో కాంస్య పతకం సాధించిన భారత జట్టు కోసం టాప్ బోర్డులో ఆడాడు. అతనికి భారత ప్రభుత్వం 2010 లో అర్జున అవార్డును ప్రదానం చేసింది.
వ్యక్తిగత జీవితం
పరిమార్జన్ నేగి న్యూఢిల్లీలోని అమిటీ ఇంటర్నేషనల్ స్కూల్లో చదివాడు. తరువాత అతనుస్టాన్‌పర్డు విశ్వవిద్యాలయం నుండి 2018 లో మ్యాథమెటిక్స్ ప్రధానాంశంగా  పట్టభద్రుడయ్యాడు. ప్రస్తుతం అతను యునైటెడ్ స్టేట్స్ లోని మసాచుసెట్స్ లోని కేంబ్రిడ్జ్ లో ఉన్న ఒక ప్రైవేట్ పరిశోధనా విశ్వవిద్యాలయమైన మసాచుసెట్స్ ఇన్స్టిట్యూట్ ఆఫ్ టెక్నాలజీ (MIT) లోని కంప్యూటర్ సైన్స్ అండ్ ఆర్టిఫిషియల్ ఇంటెలిజెన్స్ లాబొరేటరీలో పి.హెచ్.డి విద్యార్థి.
బయటి లింకులు
వర్గం:1993 జననాలు వర్గం:భారతీయ క్రీడాకారులు వర్గం:భారతీయ చదరంగ క్రీడాకారులు వర్గం:జీవిస్తున్న ప్రజలు
బాంబే స్టాక్ ఎక్స్ఛేంజ్
thumb|బిఎస్ఈ లోగో ఆసియా ఖండంలోనే అతిపురాతనమైన స్టాక్ ఎక్స్ఛేంజీ బాంబే స్టాక్ ఎక్స్ఛేంజీ (ఆంగ్లం: Bombay Stock Exchange) (Marathi: मुंबई शेयर बाजार). దీనిని ముంబాయిలోని దలాల్ స్ట్రీట్ లో 1875లో స్థాపించారు. ఈ స్టాక్ ఎక్స్ఛేంజీలో ప్రస్తుతం భారతదేశానికి చెందిన సుమారు 4800కి పైగా కంపెనీలు లిస్టింగ్ అయ్యాయి. 2007 ఆగస్టు నాటికి ఈ స్టాక్ ఎక్స్ఛేంజీలో లిస్టింగ్ అయిన కంపెనీల పెట్టుబడి విలువ 1.11 ట్రిలియన్ డాలర్లు. దక్షిణాసియాలో ప్రస్తుతం ఇంత విలువ కల్గియున్న స్టాక్ ఎక్స్ఛేంజీ ఇదొక్కటే. 2007 అక్టోబర్ 29న దీని ఇండెక్స్ 20,000 దాటి రికార్డు సృష్టించింది. 2008, జనవరి 10న 21,000 దాటింది. 2008, జనవరి 21న 1400 పాయింట్లను కోల్పోవడం బాంబే స్టాక్ ఎక్స్ఛేంజీ చరిత్రలోనే అత్యంత భారీ పతనం. బాంబే స్టాక్ ఎక్స్ఛేంజీ అఫీషియల్ వెబ్సైట్ https://www.bseindia.com/
సూచీలు
జూలై 1997 నుండి మార్చి 2011 వరకు సెన్సెక్స్ గ్రాఫ్1986 లో సెన్సెక్స్ ప్రారంభం తరువాత బిఎస్ఇ నేషనల్ సూచిక (: 1983-84 = 100 బేస్) పరిచయం ద్వారా జనవరి 1989 లో అనుసరించింది. ముంబై, కలకత్తా, ఢిల్లీ, అహ్మదాబాద్, మద్రాస్ - ఇది భారతదేశంలో ఐదు ప్రధాన స్టాక్ ఎక్సేంజ్ వద్ద జాబితా 100 స్టాక్స్ ఉండేవారు. బిఎస్ఇ నేషనల్ ఇండెక్స్ పేరు మార్చబడింది బిఎస్ఇ-100 1996 అక్టోబర్ 14 నుండి, అప్పటి నుండి, అది పరిగణలోకి బిఎస్ఇ వద్ద జాబితా స్టాక్స్ మాత్రమే ధరలు తీసుకొని లెక్కించిన ఉంది సూచిక. బిఎస్ఇ 2006 మే 22 న బిఎస్ఇ-100 ఇండెక్స్ యొక్క డాలర్-లింక్ వెర్షన్ ప్రారంభించింది. 'బిఎస్ఇ-200', 'DOLLEX-200': బిఎస్ఇ 1994 మే 27 న రెండు కొత్త ఇండెక్స్ సిరీస్ ప్రారంభించింది. బిఎస్ఇ-500 ఇండెక్స్, 5 విభాగ సూచీలు 1999 లో చేపట్టారు. బిఎస్ఇ TECk సూచిక - 2001 లో, బిఎస్ఇ బిఎస్ఇ-పీఎస్యూ ఇండెక్స్, DOLLEX-30, దేశం యొక్క మొదటి ఉచిత-ఫ్లోట్ ఆధారిత ఇండెక్స్ ప్రారంభించింది. సంవత్సరాల, బిఎస్ఇ ఉచిత-ఫ్లోట్ పద్ధతి (బిఎస్ఇ-పీఎస్యూ ఇండెక్స్ మినహా) అన్ని దాని సూచీలు మారింది. బిఎస్ఇ ధర-సంపాదన నిష్పత్తి, పుస్తక విలువ నిష్పత్తి ధర, అన్ని దాని ప్రధాన సూచీల యొక్క రోజువారీ ప్రాతిపదికన డివిడెండ్ ఆదాయం శాతం సమాచారాన్ని disseminates. అన్ని బిఎస్ఇ సూచీలు విలువలు మార్కెట్ గంటల సమయంలో వాస్తవ సమయంలో ఆధారంగా నవీకరించబడింది, బోల్ట్ వ్యవస్థ, బిఎస్ఇ వెబ్సైట్, వార్తలు వైర్ ఏజన్సీల ద్వారా ప్రదర్శించబడతాయి. అన్ని బిఎస్ఇ ఇండిసెస్ బిఎస్ఇ ఇండెక్స్ కమిటీ ద్వారా క్రమానుగతంగా సమీక్ష ఉన్నాయి. ప్రముఖ స్వతంత్ర ఫైనాన్స్ నిపుణులు ఫ్రేమ్లను అన్ని బిఎస్ఇ సూచీలు అభివృద్ధి, నిర్వహణ కొరకు విశాలమైన విధానం మార్గదర్శకాలు కలిగివుంటుంది ఈ కమిటీ. బిఎస్ఇ ఇండెక్స్ సెల్ అన్ని సూచీల యొక్క రోజువారీ నిర్వహణ వ్రాస్తారు, కొత్త సూచీలు అభివృద్ధి పై పరిశోధన నిర్వహిస్తుంది. [8] సెన్సెక్స్ గణనీయంగా ఇతర ఉద్భవిస్తున్న మార్కెట్ల స్టాక్ సూచీలతో అనుసంధానం [9] [10]
బయటి లింకులు
వర్గం:1875 స్థాపితాలు వర్గం:భారత ఆర్థిక వ్యవస్థ వర్గం:స్టాక్ ఎక్స్ఛేంజీలు వర్గం:స్టాక్ మార్కెట్
మద్దెల పంచనాథం
మద్దెల పంచనాథం అనితరసాధ్యమైన కళాకారుడు. గొప్ప హరికథా విద్వాంసుడు. హోర్మోనిస్టు మద్దెల పంచనాథం. గుంటూరు జిల్లా రేపల్లెకు సమీపంలోని జంగాలవారి విశిష్ట వ్యకలు పాలెం గ్రామంలో ధర్మపురి, ధర్మమ్మ దంపతులకు 1920లో పంచనాథం జన్మించారు. ఏడవ ఏటనే విశ్వ విఖ్యాత నటుడు బళ్లారి రాఘవతో నటించారు. కొమ్మూరి నారా యణమూర్తి వద్ద నటనలో శిక్షణ పొందిన పంచనాధం చంద్ర మతి, విద్యావతి వంటి స్త్రీ పాత్రలను చక్కగా పోషించి పేరు ప్రతి ష్టలు పొందారు. హరిశ్చంద్ర నాటకంలో హరిశ్చంద్రుడు, నక్షత్రకు డు వంటి పాత్రలను కూడా ఆయన ధరించారు. 1940లో జంగాల వారిపాలెంలో క్రైస్తవ యువజన నాట్యమండలిని స్థాపించి జగజ్జే యుడు, దావీదు విజయము వంటి నాటకాలను విస్తృతంగా ప్రద ర్శించారు. సురభి నాటక సమాజంలో సభ్యునిగా చేరి దశాబ్దన్నర కాలం వందలాది ప్రదర్శనలలో పాల్గొన్నారు. బేతా వెంకటరావు, మల్లాది సూర్యనారాయణ వంటి అగ్ర నటులతో అనేక నాటకా లలో నటించారు. తరం మారింది చిత్రంలో కీలక పాత్రను పోషిం చారు. తెల్లాపల వెంకటేశ్వరగుప్తా వద్ద హరికథలో శిక్షణను పొంది వందలాది ప్రాంతాలలో చెప్పారు. హార్మోనిస్తుగా కూడా గుర్తింపును పొందిన పంచనాధం అనేక నాటక సమాజాలకు సంగీతాన్ని సమకూర్చారు. ఏవీ సుబ్బారావుకు శ్రీకృష్ణ పాత్ర తీరు తెన్నులపై ప్రత్యేక శిక్షణను ఇచ్చారు. విముక్తి, మోహినీ భష్మా సుర, తులసి జలంధర, రామభక్త హనుమాన్, సమ్రాట్, పృధ్వీ రాజ్, శ్రీవేమనయోగి, భూకైలాస్, మహాకవి కాళిదాసు వంటి నాట కాలను ఆయన రచించారు. రామభక్త హనుమాన్, మహాకవి కాళి దాసు నాటకాలకు సంగీత నాటక అకాడమి పురస్కారాలు లభిం చాయి. హైదరాబాద్ రవీంద్రభారతిలో అక్కినేని చేత కనకాభిషే కాన్ని పొందారు. ఆజన్మాంతం కళారంగానికి అంకితమైన పంచ నాదం 1985లో మరణించారు.
మూలాలు
వర్గం:హరికథా కళాకారులు వర్గం:హార్మోనియం విద్వాంసులు వర్గం:1920 జననాలు వర్గం:1985 మరణాలు వర్గం:గుంటూరు జిల్లా రంగస్థల నటులు వర్గం:రంగస్థలంపై స్త్రీ పాత్ర ధరించిన పురుషులు
షాంఘై
షాంఘై (ఆంగ్లం: Shanghai) (చైనీస్ : 上海, పిన్యిన్ లిప్యాంతరీకరణ: Shànghǎi), చైనాలో జనాభా పరంగా అతిపెద్ద నగరం, ప్రపంచంలోని అతిపెద్ద మెట్రోపాలిటన్ ప్రాంతాలలో ఒకటి. దీని జనాభా 2 కోట్లకన్నా అధికమే. చైనాలోని మధ్య-తూర్పు తీరంలో యాంగ్‌ట్జీ నది ముఖప్రదేశం వద్ద ఉంది. ఈ నగరం పురపాలిక పాలనలో ప్రాంతీయ స్థాయిలో నడుపబడుచున్నది. thumb|[[షాంఘై టవరు]] ప్రాథమికంగా మత్స్యపరిశ్రమ, టెక్స్‌టైల్ రంగ నగరం. దీని ఓడరేవు కారణంగా 19వ శతాబ్దంలోనే ప్రధాన నగంగా రూపొందింది, ప్రపంచ వాణిజ్యకేంద్రంగా మారింది. దూర-తూర్పుదేశాలు, పశ్చిమ దేశాల మధ్య ఈ నగరం ప్రముఖ వాణిజ్య-వర్తక కేంద్రంగా, విత్తకేంద్రంగా 1930 నుండి తన పాత్రను పోషిస్తున్నది. 1949 చైనా అంతర్యుద్ధం సమయాన షాంఘై ఒడుగుదిడుగులను ఎదుర్కొన్నది. 2005లో షాంఘై రేవు, ప్రపంచంలోని రద్దీగల ఓడరేవుగా మారింది.
బయటి లింకులు
ప్రభుత్వం మీడియా ఇతరములు
వర్గం:చైనా వర్గం:ఆసియా నగరాలు వర్గం:స్వతంత్ర నగరాలు
పమిడిముక్కల లక్ష్మీకాంత మోహన్
పమిడిముక్కల లక్ష్మీకాంత మోహన్, ప్రసిద్ధ నాటక అనువాదకుడు. వాగ్గేయకారుడు. నవలా రచయిత. జానపద కళా ప్రముఖుడు. సాహిత్యకళా యోధుడు పమిడిముక్కల లక్ష్మీకాంత మోహన్. గుంటూరు జిల్లా రేపల్లె సమీపం లోని వెల్లటూరులో అంకినీడు, మహాలక్ష్మమ్మ దంపతులకు 1928లో లక్ష్మీకాంత మోహన్ జన్మించాడు. చిన్నతనం నుంచి కమ్యూనిజం వైపు ఆకర్షితుడైన లక్ష్మీకాంతమోహన్ అనేక రంగాల్లో నిష్ణాతుడిగా ఎదిగాడు. షేక్సిపియర్ రచించిన 33 నాటకాలలో 22 నాటకాలను అనువదించాడు. లక్ష్మీకాంతమోహన్ రచించిన షేక్సిపియర్ మెన్ అండ్ విమెన్, సైకలాజికల్ ఇంటర్ ప్రిటేషన్ గ్రంథాలను నాగపూర్ విశ్వవిద్యాలయం పాఠ్య గ్రంథాలుగా ఎంపిక చేసింది. తెలంగాణ పోరాట గాథలు తెలుగు గ్రంథాన్ని ఇంగ్లీషులోకి అనువదించాడు. చైనా గెరిల్లా యోధుడు, కూలి, కౌలుదారు, స్వామివివేకానంద, ఝాన్సీలక్ష్మీబాయి, కన్నకూతురు, అల్లూరి సీతారామరాజు బుర్రకథలను రచించడమే కాకుండా స్వయంగా వినిపించాడు. జానపద కళారూపమైన గొల్ల సుదులను ఆంగ్లంలోకి అనువదించి చెప్పాడు. కాంగ్రెస్ మంత్రుల వీధిబాగోతం, ఎల్లమ్మ కథ అనే ఒగ్గు కథలతో పాటు అనేక తెలంగాణ జానపద గేయాలను రచించాడు. బుర్రకథ పితామహుడు నాజర్కు బుర్రకథలో మెలకువలను నేర్పాడు. రామరాజ్యం, సింహ గర్జన, సింహపురిరాణి, మేరియాన్ నవలలను రచించాడు. సింహగర్జన నవలను మద్రాసు, తెలంగాణ ప్రభుత్వాలు నిషేధించాయి. ఏఆర్ కృష్ణ ప్రదర్శించిన మాలపల్లి జీవ నాటకంలో లక్ష్మీకాంతమోహన్ బుర్రకథ ప్రధాన ఆకర్షణగా నిలిచింది. వృద్ధాప్యంలో తీవ్ర దారిద్ర్యంతో అష్టకషాలు పడ్డ లక్ష్మీ కాంతమోహన్ 1995 మే 5న అస్తమించాడు.
మూలాలు
వర్గం:వాగ్గేయ కారులు వర్గం:తెలుగు నవలా రచయితలు వర్గం:1995 మరణాలు వర్గం:1928 జననాలు వర్గం:తెలుగు రచయితలు వర్గం:గుంటూరు జిల్లా రచయితలు
ముఖ్యనాథస్వామి గుడి
గుడి విశిష్టత
thumb|230x230px|తూర్పు భాగం thumb|290x290px|కాల భైరవ స్వామి
రాభీలు
right|thumb|రాభీలు పుస్తక ముఖచిత్రం. రాభీలు సుప్రసిద్ధ కవి బోయి భీమన్న కవితా సంకలనం. దీనిని 1971 సంవత్సరంలో మొదటిసారిగా చర్ల గణపతిశాస్త్రి గారి లలితా ప్రెస్సులో ముద్రించారు. రచయిత గ్రంధాన్ని శ్రీ మేకా రంగయ్య అప్పారావు గారికి అంకితమిచ్చారు. ఈ గ్రంథంలో సుమారు 350 పైగా కవితలు ఉన్నాయి.
మూలాలు
వర్గం:తెలుగు పుస్తకాలు వర్గం:1971 పుస్తకాలు వర్గం:బోయి భీమన్న రచనలు వర్గం:కవితా సంకలనాలు
చంద్రకాంత్ పండిత్
right|thumb|200px|చంద్రకాంత్ పండిట్ 1961 సెప్టెంబర్ 30 న మహారాష్ట్ర లోని ముంబాయిలో జన్మించిన చంద్రకాంత్ పండిత్ (Chandrakant Sitaram Pandit) భారతదేశపు మాజీ క్రికెట్ క్రీడాకారుడు. ఇతడు భారత జట్టు తరఫున 1986 నుంచి 1992 మధ్యకాలంలో 5 టెస్టు మ్యాచ్ లు 36 వన్డే మ్యాచ్‌లలో ఆడినాడు. అంతర్జాతీయ క్రికెట్ నుంచి నిష్క్రమించిన తర్వాత ముంబాయి క్రికెట్ టీంకు కోచ్ గా సేవలందించాడు. 1987 ప్రపంచ కప్ క్రికెట్ ఆడిన భారత జట్టులో ఇతను కూడా ప్రాతినిధ్యం వహించాడు.
వర్గం:1961 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:భారతీయ వికెట్ కీపర్లు వర్గం:మహారాష్ట్ర క్రీడాకారులు వర్గం:ముంబాయి క్రికెట్ క్రీడాకారులు వర్గం:జీవిస్తున్న ప్రజలు
రేబాల దశరథరామిరెడ్డి
రేబాల దశరథరామి రెడ్డి ఆంధ్రప్రదేశ్ అయిదవ శాసనసభ (1972-1978) సభాపతిగా 1975వ సంవత్సరం జనవరి 28వ తేదీన ఏకగ్రీవంగా ఎన్నికై 1978వ సంవత్సరము మార్చి 14వ తేదీ వరకు ఆ పదవిలో కొనసాగాడు. ఇతని శాసనసభాపతి పదవీ కాలంలో 1976-77 సంవత్సరంలో మొదటి సారిగా అనుసూచిత వర్ణముల సంక్షేమ కమిటి, అనుసూచిత జాతుల సంక్షేమ కమిటి, వెనుకబడిన తరగతుల సంక్షేమ కమిటి, లైబ్రరీ కమిటీలను ఏర్పాటు చేశారు.
తొలి రోజులు
ఇతను 1907వ సంవత్సరము నవంబరు 30వ తేదీన నెల్లూరు జిల్లా కావలిలో జన్మించాడు. మద్రాసు విశ్వవిద్యాలయం నుండి బి.ఏ. డిగ్రీని, బెనారస్ హిందూ విశ్వవిద్యాలయం నుంచి ఎల్.ఎల్.బి. డిగ్రీని పొంది కొంత కాలం పాటు అడ్వకేటుగా ప్రాక్టీసు చేశాడు. 1947-1951 సంవత్సరాల మధ్య కాలంలో పబ్లిక్ ప్రాసిక్యూటర్‌గా పనిచేశాడు. 1940వ సంవత్సరంలో సత్యాగ్రహంలో పాల్గొన్నందుకుగాను జైలు శిక్ష అనుభవించాడు.
రాజకీయ జీవితం
దశరథరామి రెడ్డి అనేక పదవులను నిర్వహించాడు. రాష్ట్ర రోడ్డు రవాణా అథారిటీలో అనధికార సభ్యునిగా అయిదు సంవత్సరాలు పనిచేశాడు. ఆల్ ఇండియా కో-ఆపరేటివ్ అడ్మినిస్ట్రేటివ్ రిఫార్మ్ కమిటీ ఉపాధ్యక్షులుగా, మద్రాసు స్టేట్ కో-ఆపరేటివ్ బ్యాంక్ అధ్యక్షులుగా, డిస్ట్రిక్ట్ కో-ఆపరేటివ్ బ్యాంక్ అధ్యక్షులుగా, ఆంధ్ర స్టేట్ కో-ఆపరేటివ్ బ్యాంక్ అధ్యక్షులుగా, ఆంధ్రప్రదేశ్ స్టేట్ కో-ఆపరేటివ్ బ్యాంక్ అధ్యక్షులుగా, కోస్టల్ ఆంధ్ర ప్లానింగ్ అండ్ డెవలప్యెంట్ కమిటీ అధ్యక్షులుగా పనిచేశాడు. శ్రీ దశరథరామి రెడ్డి 1960 సంవత్సరములో (ఉప ఎన్నిక) మొదటిసారిగా నెల్లూరు జిల్లా కావలి నియోజకవర్గం నుండి ఆంధ్రప్రదేశ్ రెండవ శాసనసభకు ఎన్నికయ్యాడు. తిరిగి 1962వ సంవత్సరము మూడవ శాసనసభకు నెల్లూరు జిల్లా కోవూరు నియోజకవర్గం నుండి, 1972వ సంవత్సరము ఐదవ శాసనసభకు అల్లూరు నియోజకవర్గం నుండి ఎన్నికైనాడు. ఇతను 1967-1970 సంవత్సరాల మధ్య కాలంలో కావలి నియోజకవర్గం నుండి లోక్‌సభ సభ్యునిగా ఉన్నాడు.
సభాపతిగా
స్పీకరుగా శ్రీ దశరథరామి రెడ్డి సమర్ధవంతంగా పనిచేశాడు. సభాసమక్షంలో పత్రాలను ఉంచేవారు ఆ పత్రాలను ఏ నిబంధన క్రింద, నియమావళి క్రింద, ఉపనియమావళి క్రింద ఉంచుతున్నారో ధృవీకరించవలసి ఉంటుందని దశరథరామ రెడ్డి 1975, ఫిబ్రవరి 22వ తేదీన ఇచ్చిన రూలింగులో స్పష్టం చేశాడు.
మూలాలు
వర్గం:ఆంధ్రప్రదేశ్ శాసనసభ స్పీకర్లు వర్గం:నెల్లూరు జిల్లా నుండి ఎన్నికైన శాసన సభ్యులు వర్గం:నెల్లూరు జిల్లా రాజకీయ నాయకులు వర్గం:నెల్లూరు జిల్లా నుండి ఎన్నికైన లోక్‌సభ సభ్యులు
రణదీప్ గులేరియా
రణదీప్ గులేరియా (ఆంగ్లం: Randeep Guleria; జననం 1959 ఏప్రిల్ 5) ఒక భారతీయ పల్మనాలజిస్ట్. ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్, న్యూఢిల్లీ మాజి డైరెక్టర్. ఎయిమ్స్ లో పల్మనరీ మెడిసిన్స్, స్లీప్ డిజార్డర్స్ కేంద్రాన్ని దేశంలో మొట్టమొదటిపారిగా స్థాపించిన ఘనతను పొందాడు. 2015లో భారత ప్రభుత్వం ఆయనను నాల్గవ అత్యున్నత భారతీయ పౌర పురస్కారమైన పద్మశ్రీ తో సత్కరించింది. ఆయన భారతదేశంలో కోవిడ్-19 మహమ్మారి పై విశేష కృషి సల్పాడు.
ఇండియన్ పబ్లిక్ పాలసీ అండ్ హెల్త్ సిస్టం నిపుణుడు చంద్రకాంత్ లహరియా, వెల్లూరులోని క్రిస్టియన్ మెడికల్ కాలేజీకి చెందిన గగన్‌దీప్ కాంగ్‌ తో కలిసి రణదీప్ గులేరియా 'టిల్ వి విన్: ఇండియాస్ ఫైట్ ఎగైనెస్ట్ ది కోవిడ్-19 పాండమిక్ ' పుస్తకం రచించాడు. ఈ పుస్తకాన్ని భారతదేశపు ప్రముఖ ప్రచురణకర్త పెంగ్విన్ రాండమ్ హౌస్ ఇండియా ప్రచురించి తక్షణ బెస్ట్ సెల్లర్‌గా మారింది.
రణదీప్ గులేరియా ప్రముఖ కార్డియాలజిస్ట్ పద్మశ్రీ జగదేవ్ సింగ్ గులేరియా కుమారుడు, సర్జన్‌ పద్మశ్రీ సందీప్ గులేరియా కి అన్నయ్య.
మూలాలు
వర్గం:పద్మశ్రీ గ్రహీతలు వర్గం:20వ శతాబ్దపు భారతీయ వైద్యులు వర్గం:భారత వైద్య విద్యావేత్తలు వర్గం:ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, న్యూ ఢిల్లీ ఫ్యాకల్టీ వర్గం:ప్రపంచ ఆరోగ్య సంస్థ అధికారులు వర్గం:భారత వైద్య పరిశోధకులు వర్గం:ఇండియన్ పల్మోనాలజిస్టులు వర్గం: నేషనల్ అకాడమీ ఆఫ్ మెడికల్ సైన్సెస్ సభ్యులు వర్గం:ఐక్యరాజ్యసమితిలోని భారతీయ అధికారులు వర్గం:డా. బి. సి. రాయ్ అవార్డు విజేతలు వర్గం:1959 జననాలు వర్గం:ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ డైరెక్టర్లు, న్యూఢిల్లీ
క్రికెట్ ప్రపంచకప్‌లో భారత జట్టు
thumb|2011 క్రికెట్ ప్రపంచ కప్‌ను భారత్ గెలిచిన తరువాత న్యూ ఢిల్లీలోని ఇండియా గేట్ వద్ద వేడుకల దృశ్య చిత్రం క్రికెట్‌లో పురుషుల ఒక్కరోజు పందెం (వన్‌డే) ప్రపంచకప్‌లో భారత జట్టు రెండుమార్లు (1983లో ఇంగ్లండ్‌లో,, 2011లో ఉపఖండంలో) విజేతగా నిలిచింది. 2003లో ఫైనల్ చేరగా, నాలుగు మార్లు (1987, 1996, 2015, 2019) సెమీఫైనల్లో పరాజయం పాలయ్యింది. మొత్తంగా, 53 జయాలను, 29 పరాజయాలను పొందింది. ఒక పందెం (మ్యాచ్) టైగా ముగియగా, రెండు పందాలు వర్షం కారణంగా రద్దయ్యాయి.
చరిత్ర
1975లో మొట్టమొదటిసారి ఇంగ్లండ్‌లో 8 జట్లతో, ప్రుడెన్షియల్ కంపెనీ మద్దతుతో, మొదటి ప్రపంచకప్ జరిగింది. ఒక్కరోజు పందాలు మొదట్లో తెల్ల దుస్తులు, ఎర్ర బంతి, చెరో పక్షానికి 60 ఓవర్ల పరిమితితో జరిగాయి. ఈ పధ్ధతి నాలుగు స్పర్ధల వరకు (1975-87) కొనసాగింది. 1992లో మొదటిసారిగా అంతర్జాతీయ క్రికెట్లో ప్రవేశపెట్టిన మార్పులు ఇప్పటివరకు, కొన్ని మార్పులు చేర్పులతో, కొనసాగుతున్నాయి. అవి రంగు దుస్తులు, తెల్ల బంతి, ప్రత్యేక ఫీల్డింగ్ నియమాలు, లక్ష్యసవరణ కోసం డక్‌వర్త్ - లూయి విధానం, దండదీపాల కాంతిలో డే/నైట్ ప్రక్రియ, మొదలైనవి.
ఇదివరకు జరిగిన 12 స్పర్ధలలో ఆస్ట్రేలియా అత్యధికంగా 5 సార్లు గెలవగా, భారత్, వెస్టిండీస్ 2 సార్లు, శ్రీలంక, పాకిస్తాన్, ఇంగ్లండ్ 1 సారి గెలిచాయి. 1996లో మొదటిసారిగా,, గత మూడు స్పర్ధలలో (2011-19) ఆతిథ్యదేశం కప్పును చేజిక్కిచ్చుకుంది.
ఇది కూడా చూడండి
వర్గం:దేశాల వారీగా క్రికెట్ జట్లు వర్గం:భారతదేశంలో క్రికెట్
శ్రీనాథ రత్నశిల్పి వుడయార్
దేవగుప్తపు శ్రీనాథ రత్నశిల్పి వుడయార్ (1938 జనవరి 26 - 2003 జూన్ 23) ప్రముఖ శిల్పి, చిత్రకారుడు.
బాల్యం
1938 జనవరి 26 పశ్చిమగోదావరి జిల్లా నత్తా రామేశ్వరంలో జన్మించారు. దేవగుప్తపు సత్యలింగ వుడయార్, భద్రమాంబ తల్లిదండ్రులు. వుడయార్ బి.ఏ. డిగ్రీ వరకు భీమవరం డి.ఎన్.ఆర్. కాలేజి లో చదువుకుని, అనంతరం 1959లో కలకత్తాలోని విశ్వకవి రవీంద్రుడు స్థాపించిన (శాంతినికేతన్) విశ్వభారతి విశ్వవిద్యాలయం లో చేరి, పద్మభూషణ్ నందలాల్ బోస్, రాంకింకర్ జైన్, పద్మశ్రీ రాధాచరణ బక్షి వంటి ఉద్దండులైన గురువుల వద్ద చిత్ర, శిల్పకళలు అభ్యసించి ఫైన్ ఆర్ట్ అండ్ క్రాఫ్ట్ లో డిప్లొమా పొందారు.
కళా సృజన
అన్నీ ఉన్నాయ్... ప్రాణమొక్కటే తక్కువ అన్నంత సజీవంగా ఉంటాయి ఆయన శిల్పాలు. వుడయార్ శిల్పాలు విశిష్టంగా రూపొందటానికి ప్రధాన కారణం - ఆయా చిత్రికాంశాలపట్ల ఆయనకున్న అవగాహన, మానవదేహాన్ని అత్యంతాకర్షణీయంగా, వాస్తవికంగా రూపొందించటమే. పశ్చిమగోదావరి జిల్లా తాడేపల్లిగూడెం లో వుడయార్ ఆకాడెమీ ఆఫ్ ఫైన్ ఆర్ట్స్ పేరుతో శిల్ప కళాశాలను స్థాపించి, ఆధునిక యుగంలో అతిప్రాచీనమైన శిల్పకళ అంతరించి పోకుండా ఎందరికో శిల్పకళలో శిక్షణ ఇచ్చారు. నాలుగు దశాబ్దాలు పాటు శిల్పరచన కొనసాగించి ఎన్నో కోవెలలు, వేలాది జాతీయ నాయకుల ప్రతిమలకు ప్రాణ ప్రతిష్ట చేశారు. చిత్ర శిల్పకళల రెండింటిలోనూ ప్రాక్పశ్చిమ శైలిలో సమానంగా కళారచన చేయగల దిట్ట అయిన వీరికి విదేశీ పర్యటనావకాశం లభించగా జపాన్, టిబెట్, నేపాల్, భూటాన్, చైనా, శ్రీలంక, ఇండోనేషియా, మంగోలియా, అమెరికా దేశాలు పర్యటించి అక్కడి శిల్పకళా నైపుణ్యాలను పరిశీలించి శాంతినికేతన్ ప్రతిష్ఠను మరింత ఇనుమడింది చేసారు.
రూపొందించిన శిల్పాలు
1986లో హైదరాబాద్ లోని టాంక్ బండ్ పై అన్నమాచార్యుని కాంస్య విగ్రహాన్ని రూపొందించి అప్పటి ముఖ్యమంత్రి ఎన్.టి.రామారావు ప్రశంసలందుకున్నారు.
మరణం
2003 జూన్ నెల 23వ తారీకు సాయంత్రం హైదరాబాదు లో గుండెపోటుతో మృతిచెందారు.
కళా వారసత్వం
వీరి కుమారులు రాజ్ కుమార్ వుడయార్, హరేంద్రనాథ్ వుడయార్, కుమార్తె దేవికారాణి వుడయార్ తండ్రి కళా వారసత్వాన్ని కొనసాగిస్తున్నారు.
వర్గం:2022 మరణాలు
మాస్ట్రో
మాస్ట్రో 2021లో నిర్మించిన తెలుగు సినిమా. శ్రేష్ఠ్ మూవీస్‌ పతాకంపై రాజ్‌ కుమార్‌ ఆకేళ్ళ సమర్పణలో ఎన్‌.సుధాకర్‌రెడ్డి, నిఖితా రెడ్డి నిర్మిస్తున్నఈ సినిమాకు మేర్లపాక గాంధీ దర్శకత్వం వహించాడు. నితిన్‌, నభా నటేష్, తమన్నా ప్రధాన పాత్రల్లో నటించారు.. మాస్ట్రో డిస్నీ+ హాట్‌స్టార్ ఓటీటీలో 17 సెప్టెంబర్ 2021న విడుదలైంది.
కథ
అరుణ్‌(నితిన్‌) ఓ పియానో ప్లేయర్‌. ఈ క్రమంలోనే ఓ రెస్టారెంట్‌లో అమ్మకానికి ఉన్న పియానో కొందామని వెళ్లి ఆ రెస్టారెంట్‌ ఓనర్‌ కుమార్తె సోఫి(నభా నటేశ్‌)తో పరిచయం ఏర్పడి, అది ప్రేమగా మారుతుంది. అదే రెస్టారెంట్‌కు తరచూ వచ్చే ఒకప్పటి హీరో అయిన మోహన్‌ (నరేశ్‌) అరుణ్‌లోని టాలెంట్‌ చూసి తన రెండో భార్య (సిమ్రన్)తో తన వివాహ వార్షికోత్సవానికి ఇంటికొచ్చి ప్రైవేట్ కన్సర్ట్ చేయాల్సిందిగా అతణ్ని కోరతాడు. అరుణ్‌ మోహన్‌ ఇంటికి వెళ్లే సరికి అతడు హత్యకు గురవుతాడు. సిమ్రాన్‌ తన ప్రియుడి (జిషుసేన్‌గుప్తా) తో కలిసి మోహన్‌ను చంపిందనే విషయాన్ని అరుణ్‌ గ్రహిస్తాడు. వారిపై పోలీస్‌ కైంప్లెంట్‌ ఇవ్వాలని అనుకుంటాడు. ఈ క్రమంలో అతడికి ఎలాంటి సమస్యలు ఎదురయ్యాయి? అంధుడైన అరుణ్‌ ఆ హత్య విషయాన్ని పోలీసులకు చెప్పాడా? అనేదే మిగతా సినిమా కథ.
చిత్ర నిర్మాణం
ఈ సినిమా హిందీ సినిమా అంధాధూన్’ కు తెలుగు రీమేక్‌‌ చేస్తున్నారు. ఈ చిత్రానికి సంబంధించి రీమేక్ హక్కులను సెప్టెంబర్ 2019లో శ్రేష్ట్ మూవీస్‌ అధినేత ఎన్. సుదాకర్ రెడ్డి పొందాడు.ఈ చిత్రాన్ని 2020 ఫిబ్రవరి 24న ప్రారంభించారు. ఈ సినిమా షూటింగ్ ఈ సినిమాను 2021 జూన్ 11న విడుద‌ల చేయనున్నట్లు నిర్మాతలు తెలిపారు. కరోనా కారణంగా వాయిదా పడడంతో రిలీజ్ ఆగి పోయింది. ఈ సినిమా షూటింగ్ జులై 2021లో పూర్తయింది.
సుత్తి (అయోమయ నివృత్తి)
సుత్తి ఒక రకమైన పరికరం.
బోరెగాం (కాగజ్‌నగర్‌)
బోరెగావ్, తెలంగాణ రాష్ట్రం, కొమరంభీం జిల్లా, కాగజ్‌నగర్‌ మండలంలోని గ్రామం.
ఇది మండల కేంద్రమైన కాగజ్‌నగర్‌ నుండి 13 కి.మీ. దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 24 ఇళ్లతో, 109 జనాభాతో 1348 హెక్టార్లలో విస్తరించి ఉంది. గ్రామంలో మగవారి సంఖ్య 51, ఆడవారి సంఖ్య 58. షెడ్యూల్డ్ కులాల సంఖ్య 19 కాగా షెడ్యూల్డ్ తెగల సంఖ్య 8. గ్రామం యొక్క జనగణన లొకేషన్ కోడ్ 569468 .పిన్ కోడ్: 504296.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి కాగజ్‌నగర్‌లోను, ప్రాథమికోన్నత పాఠశాల బోడేపల్లిలోను, మాధ్యమిక పాఠశాల భట్పల్లిలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కాగజ్‌నగర్‌లోను, ఇంజనీరింగ్ కళాశాల మంచిర్యాలలోనూ ఉన్నాయి. సమీప వైద్య కళాశాల ఆదిలాబాద్లోను, పాలీటెక్నిక్‌ బెల్లంపల్లిలోను, మేనేజిమెంటు కళాశాల మంచిర్యాలలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల కాగజ్‌నగర్‌లో ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అంగన్ వాడీ కేంద్రం గ్రామం నుండి 5 నుండి 10 కి.మీ. దూరంలో ఉంది. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ప్రధాన పంటలు
వరి
వాల్టర్స్ క్లూవెర్
వాల్టర్స్ క్లూవెర్ అమెరికా, యురోపు ల లో పేరొందిన ఛట్ట, విధాన, న్యాయ, సుంకం సంబంధిత ముద్రణా, సాఫ్టువేరు సంస్థ. దీని ప్రధాన కార్యాలయం ఆమ్స్-టర్-డామ్, యూరోపు లో ఉంది. ఇది ప్రపంచం లో అతి పెద్ద ముద్రణా, న్యాయ-పర సేవల కంపెనీల్లో ఒకటి. నాన్సీ మెక్-కిన్స్ ట్రీ ఈ కంపెనీ వ్యవస్థాపకురాలు, ఈమె ప్రముఖ టైమ్ పత్రిక ప్రకారం ప్రపంచం లో అతి ముఖ్యమైన మహిళా పారిశ్రామికవేత్తల లో ఒకరు.
మూలాలు
వర్గం:అంతర్జాతీయ వ్యాపార సంస్థలు
బ్రిజేష్ పటేల్
1952 నవంబర్ 24 న గుజరాత్ లోని బరోడాలో జన్మించిన బ్రిజేష్ పటేల్ (Brijesh Patel) భారతదేశపు మాజీ క్రికెట్ క్రీడాకారుడు. 1974 నుంచి 1977 మధ్యకాలంలో బ్రిజేష్ భారత టెస్ట్ జట్టులో ప్రాతినిధ్యం వహించాడు. భారత్ తరఫున ఇతడు 21 టెస్టులు ఆడి 29.45 సగటుతో 972 పరుగులు చేశాడు. ఇందులో ఒక సెంచరీ, 5 అర్థ సెంచరీలు ఉన్నాయి. టెస్ట్ క్రికెట్ లో ఇతని అత్యధిక స్కోరు 115 నాటౌట్. వన్డేలలో 10 సార్లు భారత జట్టుకు ప్రాతినిధ్యం వహించి 30.37 సగటుతో 243 పరుగులు సాధించాడు. వన్డేలలో ఇతని అత్యధిక స్కోరు 82 పరుగులు. కవర్, పాయింట్ లలో ఇతను అత్యుత్తమ ఫీల్డర్ గా పేరుసంపాదించాడు. 1975, 1979 ప్రపంచ కప్ క్రికెట్ లో పాల్గొన్న భారత జట్టులో బ్రిజేష్ ప్రాతినిధ్యం వహించాడు.
మూలాలు
వర్గం:1952 జననాలు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:జీవిస్తున్న ప్రజలు
ప్రపంచ మానసిక ఆరోగ్య దినోత్సవం
ప్రపంచ మానసిక ఆరోగ్య దినోత్సవం, ప్రతి సంవత్సరం అక్టోబరు 10న ప్రపంచవ్యాప్తంగా నిర్వహించబడుతోంది. మానసిక ఆరోగ్యంపై అవగాహన కలిగించేందుకు ఈ దినోత్సవం జరుపుకుంటారు. 150కిపైగా దేశాలకు చెందిన సభ్యులున్న ప్రపంచ మానసిక ఆరోగ్య సంస్థ ఆధ్వర్యంలో దీనిని మొదటిసారిగా 1992లో జరుపుకున్నారు. మానసిక అనారోగ్యం ప్రపంచవ్యాప్తంగా ప్రజల జీవితాలపై చూపించే ప్రభావాలను దృష్టికి తీసుకురావడానికి వేలాదిమంది స్వచ్ఛంద కార్యకర్తలు ఈ వార్షిక అవగాహన కార్యక్రమాన్ని జరుపుకుంటారు.
thumb|[[జర్మనీ లోని మ్యూనిచ్‌లో జరిగిన ప్రపంచ మానసిక ఆరోగ్య దినోత్సవం (2015)]]
చరిత్ర
1992, అక్టోబరు 10న డిప్యూటీ సెక్రటరీ జనరల్ రిచర్డ్ హంటర్ సహకారంతో తొలిసారిగా ఈ ప్రపంచ మానసిక ఆరోగ్య దినోత్సవం జరుపబడింది. 1994వ సంవత్సరం వరకు మానసిక ఆరోగ్యాన్ని ప్రోత్సహించడం, ఈ విషయంపై ప్రజలకు అవగాహన కల్పించడం మినహా ఈ రోజుకు ప్రత్యేకత ఏమిలేదు.
అప్పటి మానసిక కార్యదర్శి యూజీన్ బ్రాడీ సూచన మేరకు 1994లో తొలిసారిగా "ప్రపంచవ్యాప్తంగా మానసిక ఆరోగ్య సేవల నాణ్యతను మెరుగుపరచడం" అనే నేపథ్యంతో ఈ ప్రపంచ మానసిక ఆరోగ్య దినోత్సవాన్ని జరుపుకున్నారు.
ప్రపంచ దేశాల ఆరోగ్య మంత్రిత్వ శాఖలు, పౌర సమాజ సంస్థలతో ఉన్న సంబంధాలను ఉపయోగించి మానసిక ఆరోగ్య సమస్యలపై అవగాహన పెంచడంకోసం ప్రపంచ ఆరోగ్య సంస్థ ద్వారా ఈ ప్రపంచ మానసిక ఆరోగ్య దినోత్సవ నిర్వాహణకు సహకారం లభిస్తోంది. సాంకేతిక, ప్రచార సామగ్రిని అభివృద్ధి చేయడానికి కూడా ప్రపంచ ఆరోగ్య సంస్థ మద్దతు ఇస్తోంది.
ఇతర లంకెలు
వర్గం:1992 స్థాపితాలు వర్గం:మానసిక శాస్త్రము వర్గం:అంతర్జాతీయ దినములు
ప్రపంచ వైష్ణవ సంఘం
ప్రపంచ వైష్ణవ సంఘం, ఒక అంతర్జాతీయ వైష్ణవ సంస్థ, దీనిని 1994లో కొంతమంది వైష్ణవ నాయకులు సర్వోన్నత భగవంతుడిని కీర్తించడం కోసం స్థాపించారు. సంస్థ పేరు 1885లో భక్తివినోద ఠాకూర్‌చే ఏర్పాటు చేయబడిన విశ్వ వైష్ణవ రాజ్ సభ ("రాయల్ వరల్డ్ వైష్ణవ అసోసియేషన్")గా ఉండేది.
భక్తి ప్రమోద్ పూరి గోస్వామి (1898-1999), WVA-VVRS మొదటి అధ్యక్షుడు, శ్రీ గోపీనాథ గౌడియ మఠం వ్యవస్థాపకుడు.
ఫిబ్రవరి 1994లో నాయకులు ప్రపంచ వైష్ణవ సంఘం వార్తాలేఖ ప్రారంభ ప్రతిని ప్రచురించారు. నవంబర్ 1994లో ఒక వ్యవస్థాపక సమావేశంలో 120 మంది పాల్గొనేవారు. WVA ప్రముఖ వ్యవస్థాపక సభ్యులలో 97 ఏళ్ల భక్తి ప్రమోద్ పూరి గోస్వామి (WVA మొదటి అధ్యక్షుడయ్యాడు), భక్తి బల్లభ తీర్థ (ఒక ఉపాధ్యక్షుడు), పరమద్వైతి స్వామి (మాజీ కార్యదర్శి). ఈ అసోసియేషన్ పేరున్న చాలా శాఖలను ఏకం చేసింది. అదే సమయంలో, గౌడియా మిషన్, ఇస్కాన్ వంటి గౌడియా మఠం ప్రసిద్ధ వారసులు దాని సభ్యులు కాదు. ఇస్కాన్ భక్తిస్వరూప దామోదర్ స్వామి వంటి కొంతమంది వ్యక్తులచే మాత్రమే నిర్వహించబడేది.
WVA ప్రధాన నిర్మాణం కౌన్సిల్, మేనేజింగ్ కమిటీ, కౌన్సిల్ సూపర్‌వైజర్‌లను కలిగి ఉంటుంది. 2002 నుండి, WVA అధ్యక్షుడు శ్రీ చైతన్య గౌడీయ మఠం ఆచార్య శ్రీల భక్తి బి. తీర్థ మహారాజ్. ప్రధాన ఫోరమ్‌లు సంవత్సరానికి రెండుసార్లు సంస్థాగత సమావేశాలు నిర్వహిస్తాయి.
మూలాలు
వర్గం:సంస్థలు వర్గం:వైష్ణవమత ప్రబోధకులు వర్గం:ఆధ్యాత్మిక సంస్థలు
పి.చంద్రశేఖరరెడ్డి (దర్శకుడు)
right|thumb|పి.చంద్రశేఖర రెడ్డి పి.చంద్రశేఖరరెడ్డి (1933, అక్టోబరు 15 - 2022, జనవరి 3) తెలుగు సినిమా దర్శకుడు. ఇతడు దాదాపు 80 సినిమాలకు దర్శకత్వం వహించాడు.
విశేషాలు
పి.సి.రెడ్డి, పి.చంద్రశేఖరరెడ్డిగా సినిమారంగంలో పరిచితుడైన పందిళ్లపల్లి చంద్రశేఖరరెడ్డి 1933, అక్టోబర్ 15వ తేదీన శ్రీ పొట్టి శ్రీరాములు నెల్లూరు జిల్లా, అనుమసముద్రంపేట మండలానికి చెందిన అనుమసముద్రం గ్రామంలో పందిళ్లపల్లి నారపరెడ్డి, సుబ్బమ్మ దంపతులకు జన్మించాడు. ఇతని తండ్రి ఆ గ్రామ మునసబుగా పనిచేశాడు. ఇతడు ఆ గ్రామంలో మూడవ తరగతి వరకు చదివి పై చదువులకు మద్రాసు వెళ్ళి తన అన్నయ్య బలరామిరెడ్డి వద్ద పెరిగాడు. మద్రాసులో నాలుగవ తరగతి నుండి డిగ్రీ వరకు చదివాడు. ఇంటర్మీడియట్, డిగ్రీ పచ్చయప్ప కళాశాలలో చదివాడు. అక్కడ ప్రముఖ దర్శకుడు వి.మధుసూధనరావు, వల్లం నరసింహారావులు ఇతనికి పరిచయమయ్యారు.
సినిమారంగం
ఇతడు వల్లం నరసింహారావు ప్రోద్బలంతో శ్రీకృష్ణ రాయబారం చిత్రానికి ఎన్.జగన్నాథ్ వద్ద అసిస్టెంట్ డైరెక్టర్‌గా 1959లో చేరి సినీరంగ ప్రవేశం చేశాడు. తరువాత వి.మధుసూధనరావు వద్ద సహాయ దర్శకుడిగా, సహ దర్శకుడిగా 11 సంవత్సరాలు పనిచేశాడు. తరువాత ఆదుర్తి సుబ్బారావు వద్ద పూలరంగడు సినిమాకు కో డైరెక్టర్‌గా చేశాడు. ఇలా 11 ఏళ్ళకు పైగా అనుభవం సంపాదించుకున్న తర్వాత ఇతడు అనూరాధ అనే సినిమాకు మొదటి సారి దర్శకత్వం వహించాడు. అనూరాధ మొదట దర్శకత్వం వహించిన సినిమా అయినా మొదట విడుదలైన సినిమాలు విచిత్ర దాంపత్యం, అత్తలు కోడళ్లు. ఇవి 1971 ఏప్రిల్ 14వ తేదీన విడుదలయ్యాయి. కొత్త దర్శకుని రెండు సినిమాలు ఒకే రోజు విడుదలైన అరుదైన సందర్భం ఇది. అనూరాధ కూడా అదే సంవత్సరంలో విడుదలై ఒక దర్శకుని మూడు సినిమాలు ఒకే సంవత్సరం విడుదలైన రికార్డు సృష్టించాడు. తరువాత ఇతడు 2005 వరకు సుమారు 75 సినిమాలకు దర్శకత్వం వహించాడు. 2005 తరువాత ఇతడు సినిమాలకు దూరమైనా కొన్ని టి.వి.సీరియళ్లకు దర్శకత్వం వహించాడు. ఇటీవల వై.ఎస్. జగన్మోహన్ రెడ్డి జీవితం ఆధారంగా నిర్మించబడి 2014 డిసెంబరు 19న విడుదలైన జగన్నాయకుడు అనే సినిమాకు దర్శకత్వం వహించాడు. బి.గోపాల్, ముత్యాల సుబ్బయ్య, పి.ఎన్.రామచంద్రరావు, శరత్, వై.కె.నాగేశ్వరరావు మొదలైనవారు ఇతని వద్ద శిష్యరికం చేసి తరువాత గొప్ప దర్శకులుగా ఎదిగారు.
మరణం
పి. చంద్రశేఖర్ రెడ్డి అనారోగ్యంతో బాధపడుతూ 2022, జనవరి 3న చెన్నైలో మరణించాడు.
మూలాలు
వర్గం:తెలుగు సినిమా దర్శకులు వర్గం:1933 జననాలు వర్గం:నెల్లూరు జిల్లా సినిమా దర్శకులు వర్గం:2022 మరణాలు
సిల్బెర్రా
చరిత్ర
2009 వ సంవత్సరం నుండి ఫిలిం ఫోటోగ్రఫీకి కావలసిన రసాయనాలను విక్రయిస్తున్ననూ, సిల్బెర్రా అనే బ్రాండు 2017 లో స్థాపించబడింది. జర్గ్మన్ లో Silber అనగా వెండి వ్లాడిమిర్ విష్నెవ్స్కీ అనే ఒక ప్రొఫెషనల్ ఫోటోగ్రఫర్ కాన్స్టాంటిన్ షబనోవ్ అనే ఒక ప్రొఫెషనల్ మేనేజర్ దీనిని స్థాపించారు. చిన్నతనం నుండి ఫోటోగ్రఫీ అంటే ఇష్టం ఉండటం వలన వారి అభిరుచినే (Hobby) వ్యాపారం (Business)గా మలచుకొని Hobbusiness అనే పదం సృష్టించారు.
సిల్బెర్రా ఉద్యోగులు మొత్తం ఫోటోగ్రఫర్లే. వీరిలో కొందరు నిపుణులు కాగా, కొందరు కేవలం ఔత్సాహికులు. అయితే అందరినీ కలిపి ఉంచే ఏకైక అంశం, ఫిలిం ఫోటోగ్రఫీ. అందుకే సిల్బెర్రా తమను తాము అనుభవంగల, అదే సమయంలో యువరక్తం గల సంస్థగా అభివర్ణించుకొంటుంది. సిల్బెర్రా జట్టులో వేర్వేరు ఫోటోగ్రఫర్ లకు వేర్వేరు అనుభవాల స్థాయిలు, వేర్వేరు అభిరుచులు కలవు.
ఫిబ్రవరి 2017 నుండి రష్యాలో 80 ఏళ్ళుగా ఫిలింను తయారు చేస్తోన్న మైక్రాన్ అనే ల్యాబ్ నుండి సిల్బెర్రా వివిధ రకాల ఫిలింలను తయారు చేసి పరీక్షలకు విడుదల చేస్తోంది. ఈ పరీక్షలలో వచ్చిన ఫలితాలపై అభిప్రాయ సేకరణ చేసి, దాని ప్రకారం ఫిలిం తయారీలో మెరుగులు దిద్దుకొంటోంది.
అక్టోబరు 2017 లో బ్లాక్ అండ్ వైట్ ఫిలిం ను రూపొందించటానికి సిల్బెర్రా ఫిలిం ప్రేమికుల నుండి విరాళాలు కోరింది. $1,15,000 ల లక్షానికి గాను, డిసెంబరు 2017 వరకు $35,257 పోగు అయ్యాయి.
ఉత్పత్తులు
సిల్బెర్రా ఈ క్రింది ఉత్పత్తులను తయారు చేస్తుంది.
ఇతర వ్యాపారాలు
ఫోటోఆప్టెకా అనే ఆన్లైను స్టోరును ను నడిపేది సిల్బెర్రా యే. ఫోమా, ఇల్ఫోర్డ్ ఫిలిం లకు ఇదే అధికృత డీలరు. రెండేళ్ళ, ఐదేళ్ళ ఫోటోగ్రఫీ కోర్సులను నేర్పే ఏకైక విద్యాసంస్థ సెయింట్ పీటర్స్బర్గ్ ఆర్ట్ స్కూల్  ను నెలకొల్పింది కూడా సిల్బెర్రాయే.
మూలాలు
వర్గం:ఫిలిం
గవర్నమెంట్ సిటీ కాలేజీ, హైదరాబాద్
గవర్నమెంట్ సిటీ కాలేజీ హైదరాబాద్ లో నిర్మించిన చరిత్రాత్మకమైన భవనాల్లో ఒకటి. అటానమస్ (స్వయం ప్రతిపత్తి) హోదా కలిగిన ఈ కళాశాలలో డిగ్రీ మరియు పీజి కోర్స్ లను బోధిస్తారు. గవర్నమెంట్ సిటీ కాలేజీ నేషనల్ అసెస్‌మెంట్ అండ్ అక్రెడిటేషన్ కౌన్సిల్ ద్వారా 'B ++' గ్రేడ్‌తో  గుర్తింపు పొందింది. ఈ కళాశాలకు విశ్వవిద్యాలయ నిధుల సంఘం (యూజీసీ) 2017-18 సంవత్సరం నుంచి 2025-26 వరకు అటానమస్ హోదా కల్పించింది. గవర్నమెంట్ సిటీ కాలేజీ 1921, అక్టోబర్‌ 5న నిర్మితమై 2021తో వందేళ్లు పూర్తి చేసుకుంది. సిటీ కాలేజీ ప్రస్థానం పాఠశాల నుంచి ప్రారంభమై దశల వారీగా పీజీ కాలేజీ స్థాయికి చేరింది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడం గా గుర్తించబడింది.
చరిత్ర
సిటీ కాలేజీ భవన నమూనాను ప్రఖ్యాత బ్రిటీష్‌ ఆర్కిటెక్టు, ఉస్మానియా ఆస్పత్రి భవన రూపశిల్పి విన్సెంట్‌ హెచ్‌ రూపొందించాడు. భవన నిర్మాణానికి చీఫ్‌ ఇంజనీరుగా నవాబ్‌ ఖాన్‌ బహదూర్‌ మిర్జా అక్బర్‌ బేగ్‌ విధులు నిర్వహించాడు. నిజాం మహబూబ్ అలీ ఖాన్, హైదరాబాద్ అసఫ్ జా VI 1865 లో "మదర్సా దార్-ఉల్-ఉలూమ్" పేరుతో మొదట ఇక్కడ పాఠశాలను స్థాపించాడు, ఆయన తరువాత నిజాం ఉస్మాన్ అలీ ఖాన్, అసఫ్ జా VII దీనిని సిటీ హై స్కూల్‌గా మార్చారు. 1921లో పాఠశాల ప్రస్తుత భవనంలోకి మారింది. ఉస్మానియా విశ్వవిద్యాలయంలో 30 మంది విద్యార్థులతో ఇంటర్మీడియట్ విభాగాలు (FA) 1921లో ఉర్దూ బోధనా మాధ్యమంగా ఉన్నత పాఠశాల పర్యవేక్షణలో ప్రవేశ పెట్టారు. 1929లో పాఠశాల కళాశాలగా అప్‌గ్రేడ్ చేసి ఉస్మానియా యూనివర్సిటీకి అనుబందంగా దీనికి "సిటీ కాలేజ్" అని పేరు పెట్టారు.
హస్తినాపురం (హైదరాబాదు)
హస్తినాపురం, తెలంగాణ రాష్ట్ర రాజధాని హైదరాబాదు కు సమీపంలోని ప్రాంతం. తూర్పు హస్తినాపురం, పశ్చిమ హస్తినాపురం, దక్షిణ హస్తినాపురం, మధ్య హస్తినాపురం అని నాలుగు భాగాలుగా విభజించబడిన ఈ ప్రాంతం నాగార్జునసాగర్ హైవే రోడ్డు వైపు ఉంది.
సమీప ప్రాంతాలు
ఇక్కడికి సమీపంలో బిఎన్.రెడ్డి నగర్, వనస్థలిపురం, ఎల్.బి. నగర్, ఎన్జీవో కాలనీ, క్రిస్టియన్ కాలనీ, లక్ష్మీనగర్ కాలనీ, లక్ష్మీనరసింహపురం కాలనీ, గణేష్ నగర్, కేశవపురం కాలనీ మొదలైనవి ఉన్నాయి.
ఇవి కూడా చూడండి
వర్గం:హైదరాబాదులోని ప్రాంతాలు
సుసర్ల
సుసర్ల (ఆంగ్లం: Susarla) ఇంటి పేరు గల వారు ఆంధ్రదేశంలో చాలా ప్రాంతాలలో కనబడతారు. "సుసర్ల' వారు బ్రాహ్మల వర్ణానికి చెందినవారు, వీరిలో తెలగాణ్య, వైదికి శాఖలు గలవారు ఎక్కువ. ప్రముఖ సంగీత దర్శకుడు సుసర్ల దక్షిణామూర్తి శాస్త్రి ని అందరూ ఎరుగుదురు. "సుసర్ల" ఇంటి పేరు గలిగన వారు విశాఖపట్టణం, విజయనగరం, విజయవాడ, గుంటూరు, నెల్లూరు, ఖమ్మం, హైదరాబాదు జిల్లా లందు కలరు.
చరిత్ర
"సుసర్ల" వారు క్రిష్ణా జిల్లా వారని పలువురు అన్నదమ్ములు వివిధ ప్రాంతాలలో స్థిరపడగా, ముగ్గురు అన్నదమ్ములు విజయనగరం రాజుల ఆస్థానంలో వైద్యులుగా ఉండేవారని, వారికి అప్పటి రాజు విశాఖపట్నం నగరంలో మూడు అగ్రహారాలు రాసివ్వగా అలా విశాఖలో "సుసర్ల" వారు స్థిరపడ్డారని ఆ ప్రాంతమే ఇప్పటి విశాఖనగరంలో "సుసర్ల వారి కాలనీ"గా పిలవబడుతున్నదని ప్రతీతి.
ప్రసిద్ధులు
వర్గం:ఇంటిపేర్లు
అసూయ
thumb|దుర్యోధనుడు తన సైన్యాన్ని ద్రోణుడికి చూపిస్తాడు అసూయ అన్నది ఒక బలహీనత, ఒక వక్రగుణం. అసూయతో మనుషులు కృంగిపోతారు. అసూయ విషం లాగా పనిచేసి మానసిక అరోగ్యాన్ని దెబ్బతీస్తుంది. అసూయ సుగుణాలన్నింటినీ నాశనం చేస్తుంది. లక్ష్మీ, సర్వస్వతి, పార్వతిమాతలు, మహాపతివ్రత అయిన అనసూయపై ఈర్ష్య అసూయ ద్వేషాలను పెంచుకున్నారు. దుర్యోధనునిలో బలం, ఉత్సాహం, శక్తి సామర్థ్యం, ప్రజ్ఞ ఉన్నా అసూయ అనే దుర్గణం వాటన్నింటినీ నాశనం చేసింది. మహర్షి పతంజలి మోక్షశాస్త్రంలో ఈ అసూయను చిత్తమాలిన్యంగా గుర్తించాడు. అసూయ వల్ల మనిషికి చిత్తశాంతి ఉండదు.
బృహస్పతి అసూయ
బృహస్పతీ, సంవర్తుడూ అన్నదమ్ములు. ఇద్దరూ బాగా చదువుకున్నారు. సంవర్తుడు మాట మంచితనంతో అందర్నీ ఆకర్షించేవాడు. ఆ కారణంచేత తమ్ముడిమీద బృహస్పతికి అసూయ ఏర్పడింది. తరచు సంవర్తుడికి అనేక ఉపద్రవాలు తెచ్చిపెడుతూ ఉండేవాడు. వాటికి తట్టుకోలేక అతను పాపం పిచ్చివాడిలా తిరుగుతూ వుండేవాడు. ఒకసారి ఇక్ష్వాకు వంశానికి చెందిన మరుత్తుడు ఒక పెద్దయాగం చేయాలని సంకల్పించాడు. ఆ యాగానికి ఆధ్వర్యం వహించడానికి దేవగురువు అయిన బృహస్పతిని పిలిచాడు. ఆ యాగం చేయడంవల్ల మరుత్తుడు దేవతలకంటే ఎక్కువ మహిమలు పొందుతాడనే భయంవల్ల యాగనిర్వహణకు బృహస్పతి రానని చెప్పాడు. అప్పుడు మరత్తుడు సంవర్తుణ్ణి ఆ యాగం జరిపించమని వేడుకున్నాడు. అతను ఒప్పుకున్నాడు. దీనితో బృహస్పతికి తమ్ముడి మీద మరింత ఈర్ష్య పెరిగింది. సంవర్తుడు యాగం చేయిస్తున్నాడే అన్న ఈర్ష్య మనసులో పెట్టుకోవటం వల్ల బృహస్పతి చిక్కిశల్యమైనాడు. మనిషి పాలిపోయాడు. ఇంద్రుడు బృహస్పతి దగ్గరకు వచ్చి "స్వామీ! మీరెందుకిలా రోజు రోజుకు నీరసించి చిక్కిపోతున్నారు? మీ కష్టమేమిటి?" ఆత్రంగా అడిగాడు. బృహస్పతి దుఃఖపడుతూ "సంవర్తుడు గొప్ప యాగం చెయ్యబోతున్నాడు. అందువల్ల నాకు ఈర్ష్య, దిగులు పట్టుకున్నాయి. వాటివల్ల ఇలా మారిపోయాను" అన్నాడు.అది విని ఇంద్రుడు ఆశ్చర్యచకితుడైనాడు. "స్వామీ! అన్నీ తెలిసిన విజ్ఞులు మీరు. దేవతలంతటివాళ్ళకు పురోహితులుగా ఉండి హితబోధలు చేస్తున్నారు. సంవర్తుడి వల్ల రాబోయే నష్టమేముంది? ఏం లేదే! అనవసరంగా ఈర్ష్య పెట్టుకుని ఎందుకు ఆరోగ్యం పాడుచేసుకుంటారు?"నీ "శత్రువు వృద్ధిలోకి వస్తున్నాడంటే నవ్వు చూస్తూ వూరుకుంటావా? నేనూ అంతే! ఏ విధంగానైనా సరే సంవర్తుణ్ణి పడగొట్టి, ఆ యాగం నిలుపుచేసి, నా ఖేదాన్ని పోగొట్టు" అని బృహస్పతి ఇంద్రున్ణి వేడుకున్నాడు.అప్పుడు ఇంద్రుడు అగ్నిదేవుణ్ణి పిలిచి, "నవ్వు వెళ్ళి ఎలాగైనా సరే మరుత్తుడు చేస్తున్న యాగం నిలుపు చేసి రావాలి" అని చెప్పాడు.అగ్నిదేవుడు బయలుదేరాడు. మరుత్తుడి దగ్గరకు పోయి దేవతాస్వరూపంతో నిలబడి "రాజా! నీవీ సంవర్తుణ్ణి వదిలిపెట్టు. అవసరమైతే నీకు పౌరోహిత్యం జరపడానికి బృహస్పతిని తీసుకువస్తాను" అన్నాడు. ఈ మాటలు సంవర్తుడు విన్నాడు."అనవసరంగా జోక్యం చేసుకోకు. నాకు కోపం వస్తే నా కంటి జ్వాలలతో నిన్ను నాశనం చెయ్యగలను జాగ్రత్త!" అని అగ్నిదేవుణ్ణి హెచ్చరించాడు సంవర్తుడు.-- ప్రయాగ రామకృష్ణ
మూలాలు
వర్గం:మానసిక శాస్త్రము వర్గం:బలహీనతలు
దివికొండయ్య చౌదరి
దివి కొండయ్య చౌదరి ఆంధ్రప్రదేశ్ కు చెందిన స్వాతంత్ర్య సమరయోధుడు, రాజకీయ నాయకుడు. ఇతను ఆరవ శాసనసభ (1978-1983) సభాపతిగా 1978 మార్చి 16న ఏకగ్రీవంగా ఎన్నికై 1980 అక్టోబరు16 వరకు ఆ పదవిని నిర్వహించాడు.
జననం, విద్య
ఇతను 1918 జూలై 1న ప్రకాశం జిల్లా కందుకూరు మండలం మహదేవపురం గ్రామంలో జన్మించాడు. ఇతను కందుకూరులో హైస్కూలు విద్య, మద్రాసు లయోలా కాలేజీ నుండి బి. ఎ., మద్రాసు లా కాలేజీ నుండి బి.ఎల్. పూర్తిచేశాడు.
రాజకీయ జీవితం
కొండయ్య చౌదరి స్వాతంత్ర్య సమరయోధుడు. ఇతను జిల్లా పంచాయతీ బోర్డు అధ్యక్షునిగా పనిచేశాడు. 1955లో, 1978లో ప్రకాశం జిల్లాలోని కందుకూరు నియోజకవర్గం నుండి శాసనసభకు ఎన్నికయ్యాడు. ఇతను 1966 నుండి 1972 వరకు శాసనమండలి సభ్యునిగా ఉన్నాడు.
శాసనసభాపతిగా
కొండయ్య చౌదరి 1978 మార్చి 16న శాసనసభాపతిగా ఏకగ్రీవంగా ఎన్నికయ్యాడు. ఇతను సభాపతిగా ఉన్న కాలంలో 1978 జూన్ నెలలో అప్పటి రాష్ట్రపతి నీలం సంజీవ రెడ్డి శాసనసభను ఉద్దేశించి ప్రసంగించారు. శాసనసభలో బిల్లులపై సమగ్రమైన చర్చలు జరగాలని, ఆ చర్చలలో సభ్యులు అర్థవంతమైన సమగ్ర సమాచారంతో చర్చలను సుసంపన్నం చేయాలని పేర్కొంటూ ఇతను ప్రశంసనీయమైన రూలింగులను ఇచ్చాడు.
రాష్ట్ర మంత్రిగా
టంగుటూరి అంజయ్య మంత్రి వర్గంలో రోడ్లు, రహదారులు, భవనాలు, ప్రజా పనుల శాఖ మంత్రిగా 1980 అక్టోబరు 17 నుండి 1982 ఫిబ్రవరి 24 వరకు పనిచేశాడు.
వృత్తి జీవితం
కొండయ్య చౌదరి న్యాయవాద వృత్తి చేపట్టి రాణించాడు. సౌమ్యునిగా, స్నేహశీలిగా ఇతనికి సమాజంలో మంచి పేరుండేది.
మరణం
కొండయ్య చౌదరి 1990 నవంబరు 13న మరణించాడు.
మూలాలు
వర్గం:ప్రకాశం జిల్లా రాజకీయ నాయకులు వర్గం:ఆంధ్రప్రదేశ్ శాసనసభ స్పీకర్లు వర్గం:ప్రకాశం జిల్లా నుండి ఎన్నికైన శాసన సభ్యులు వర్గం:ప్రకాశం జిల్లాకు చెందిన రాష్ట్ర మంత్రులు వర్గం:ప్రకాశం జిల్లా న్యాయవాదులు వర్గం:ప్రకాశం జిల్లాకు చెందిన శాసనమండలి సభ్యులు
దాడిశెట్టి రాజా
దాడిశెట్టి రామలింగేశ్వర రావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో తుని నియోజకవర్గం ఎమ్మెల్యేగా గెలిచాడు.
జననం, విద్యాభాస్యం
దాడిశెట్టి రాజా 19 జులై 1975లో  ఆంధ్రప్రదేశ్ రాష్ట్రం, తూర్పు గోదావరి జిల్లా; తుని మండలం, ఎస్. అన్నవరం లో శంకర్ రావు, సత్యనారాయణమ్మ దంపతులకు జన్మించాడు. ఆయన బీఏ వరకు చదువుకున్నాడు.
రాజకీయ జీవితం
దాడిశెట్టి రాజా విద్యార్థి దశ నుంచే సామాజిక సేవా కార్యక్రమాల్లో పాల్గొన్న ఆయన 2008లో ప్రజారాజ్యం పార్టీ ద్వారా రాజకీయాల్లోకి వచ్చి పార్టీ జనరల్‌ సెక్రటరీగా నియమితుడయ్యాడు. ఆయన 2009లో జరిగిన అసెంబ్లీ ఎన్నికల్లో తుని నియోజకవర్గం టికెట్ ఆశించిన దక్కలేదు. దాడిశెట్టి రాజా 2011లో వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా తుని నియోజకవర్గం పోటీ చేసి తన సమీప ప్రత్యర్థి టీడీపీ అభ్యర్థి యనమల కృష్ణుడు పై గెలిచి తొలిసారి ఎమ్మెల్యేగా అసెంబ్లీలోకి అడుగుపెట్టాడు. ఆయన 2019లో తుని నియోజకవర్గం నుండి రెండోసారి ఎమ్మెల్యేగా ఎన్నికయ్యాడు. ఆయన 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా వై.ఎస్. జగన్మోహన్ రెడ్డి మంత్రివర్గంలో రోడ్లు, భవనాల శాఖ మంత్రిగా ప్రమాణ స్వీకారం చేశాడు.
మూలాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (2014) వర్గం:ఆంధ్రప్రదేశ్ శాసన సభ్యులు (2019) వర్గం:తూర్పు గోదావరి జిల్లా రాజకీయ నాయకులు వర్గం:తూర్పు గోదావరి జిల్లా వ్యక్తులు వర్గం:తూర్పు గోదావరి జిల్లా నుండి ఎన్నికైన శాసన సభ్యులు
విజయరామరాజు
విజయరామరాజు తెలుగు వారిలో కొందరి పేరు.
విజయరామరాజు పేరుతో ఇతర వ్యాసాలు:
బిడాదరి తీర్మానాలు
1942 ఏప్రిల్‌లో కొత్తగా రూపుదిద్దుకుంటున్న భారత జాతీయ సైన్యం ఆమోదించిన తీర్మానాలను బిడాదరి తీర్మానాలు(Bidadari Resolutions) అంటారు. ఈ తీర్మానాల్లో భారత స్వాతంత్ర్యం కోసం సాయుధ పోరాటాన్ని ప్రారంభించే లక్ష్యంతో ఆజాద్ హింద్ ఫౌజ్ (INA) ఏర్పాటును ప్రకటించింది. ఈ తీర్మానాలను సింగపూర్‌లో, అది జపనీయుల ఆక్రమణలో ఉన్న సమయంలో, అక్కడి బిడాదరిలో ఉన్న యుద్ధ ఖైదీల శిబిరంలో ప్రకటించారు.
సింగపూర్ పతనం
1942 ఫిబ్రవరి 15న సింగపూర్ పతనంతో దాదాపు 45,000 మంది భారతీయ యుద్ధ ఖైదీలు జపాను అధీనం లోకి వచ్చారు. ఈ ఖైదీల లొంగుబాటును, బ్రిటిషు ఖైదీల లొంగుబాటు కంటే విడిగా, మేజర్ ఫుజివారా ఇవైచి, 17 వ తేదీ ఉదయం ఫారర్ పార్క్ ఫీల్డ్‌లో ఆమోదించాడు. ఫుజివారా వారిని, భారత స్వాతంత్ర్యం కోసం విముక్తి సైన్యాన్ని స్థాపించాలన్న భావనను రూపొందించిన మోహన్ సింగ్‌ అధీనం లోకి పంపించాడు. అతను ఆ యుద్ధఖైదీలను తన ప్రతిపాదిత సైన్యంలో చేరమని ఆహ్వానించాడు. పెద్ద సంఖ్యలో దళాలు స్వచ్ఛందంగా ముందుకు వచ్చాయి. దీని తరువాత, ఇండియన్ ఇండిపెండెన్స్ లీగ్ యొక్క సాయుధ విభాగంగా భారత జాతీయ సైన్యాన్ని అధికారికంగా స్థాపించడానికి ప్రణాళికలు ప్రారంభించబడ్డాయి. అయితే, భారతీయ యుద్ధ ఖైదీల్లోని అధికారులు తమ సైన్యం పట్ల జపనీయుల ఉద్దేశాలు, ఆలోచనలు, లక్ష్యాలూ స్పష్టంగా తెలుసుకునేందుకు ప్రయత్నించారు.
బిడాదరి తీర్మానం
1942 ఏప్రిల్‌లో, ఇండియన్ ఇండిపెండెన్స్ లీగ్ ఏర్పాటు, ఉద్యమ లక్ష్యాలను నిర్వచిస్తున్న చర్చల ప్రక్రియ ఓవైపు కొనసాగుతూండగానే, మోహన్ సింగ్ తన అధికారులతో సమావేశాన్ని ఏర్పాటు చేసి, ఇప్పుడు బిరాదరీ తీర్మానాలు గా పిలుస్తున్న తీర్మానాలను తయారుచేసాడు. మోహన్ సింగ్ దేబ్ ప్రకటించిన తీర్మానం ఇలా ఉంది:
తీర్మానం ప్రభావాలు
బిడదారి తీర్మానాలను అనుసరించి, భారతీయ యుద్ధ ఖైదీల క్యాంపులు రద్దు చేయబడ్డాయి. అక్కడి సిబ్బందిని మోహన్ సింగ్ నాయకత్వంలో ఐఎన్‌ఎ సుప్రీం కమాండ్‌కు బదిలీ చేసారు. మే 9 న, INA కోసం నియామకాలు ప్రారంభమయ్యాయి. మోహన్ సింగ్, తీర్మానం కాపీలను భారతీయ జవాన్లకు పంపిణీ చేయించాడు. తరువాత మోహన్ సింగ్, ఫుజివారాలు INA లో చేరడానికి దళాలను ప్రోత్సహించేందుకు ప్రధాన భూభాగ శిబిరాలలో పర్యటించారు. జూన్‌లో, బ్యాంకాక్‌లో ఒక కాన్ఫరెన్సు జరిగింది. ఇది ఇండియన్ ఇండిపెండెన్స్ లీగ్ స్థాపన ప్రకటనను చూసింది. ఇది INAకు జపనీస్ సైన్యానికీ మధ్య ఉన్న సంబంధాన్ని స్పష్టంగా స్థాపించింది. INA అనేది ఐఐఎల్‌ అనే మాతృ సంస్థ యొక్క సాయుధ విభాగమనీ తేల్చింది. ఆ విధంగా బిడాదరి తీర్మానాల ప్రాతిపదిక పైనే INA ఆదేశాలు, తదుపరి ఏర్పడ్డ సంస్థలు నిర్మితమయ్యాయి.
మూలాలు
వర్గం:భారత స్వాతంత్ర్యోద్యమం
నికిషా పటేల్
మూలాలు
వర్గం:భారతీయ సినిమా నటీమణులు వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:మలయాళ సినిమా నటీమణులు వర్గం:తమిళ సినిమా నటీమణులు
బాగ్ గుహలు
బాగ్ గుహలు భారతదేశంలోని మధ్యప్రదేశ్ రాష్ట్రంలోని ధార్ జిల్లాలోని బాగ్ పట్టణంలోని ఉన్నాయి.
గుహలు చరిత్ర
ఈ గుహలు బౌద్ధ మతానికి సంబంధించినవి.ఈ గుహలలో చైతన్య హాలులో స్థూపాలు ఉన్నాయి. బౌద్ధ సన్యాసులు నివసించే గదులు కూడా ఉన్నాయి.కొంతమంది చరిత్రకారులు నాల్గవ, ఐదవ శతాబ్దాలలో నిర్మించినట్లు భావిస్తారు. కానీ ఎక్కువమంది చరిత్రకారులు 8 వ శతాబ్దంలో నిర్మించినట్లు భావిస్తారు. ఇవి అజంతా గుహలు వలే ఉంటాయి.ఈ గుహలలో పురాతన చిత్రాలు ఆశ్చర్యపరుస్తాయి. ఈ గుహలను 1818 లో డేంజర్ ఫీల్డ్ కనుగొన్నారు. పదవ శతాబ్దంలో బౌద్ధమతం పతనం తరువాత,ఈ గుహలు శిథిలావస్థకు చేరుకున్నాయి. తరువాత ఈ గుహల్లో పులులు నివసించాయి. ఆ విధంగా అక్కడ ఉన్న స్థానికులు టైగర్ (బాగ్) గుహలు అని పిలిచేవారు.
వెలుపలి లంకెలు
వర్గం:భారతదేశం లోని గుహలు
ఆరణి శ్రీనివాసులు
జననం, విద్యాభాస్యం
ఆరణి శ్రీనివాసులు 15 మే 1952లో ఆంధ్రప్రదేశ్ రాష్ట్రం,  చిత్తూరు జిల్లా, జంగాలపల్లిలో జన్మించాడు. ఆయన బీఏ వరకు చదువుకున్నాడు.
రాజకీయ జీవితం
ఆరణి శ్రీనివాసులు తెలుగుదేశం పార్టీ ద్వారా రాజకీయాల్లోకి వచ్చి సుదీర్ఘకాలం పార్టీలో పని చేశాడు. ఆయన 2009లో ప్రజారాజ్యం పార్టీలో చేరి చిత్తూరు నియోజకవర్గం నుండి పి.ఆర్.పి అభ్యర్థిగా పోటీ చేసి తన సమీప ప్రత్యర్థి సీకే బాబు చేతిలో 1500 స్వల్ప ఓట్ల తేడాతో ఓడిపోయాడు. ప్రజారాజ్యం పార్టీ కాంగ్రెస్ లో విలీనం అవ్వడంతో ఆయన తిరిగి టీడీపీలో చేరి తెలుగుదేశం పార్టీ చిత్తూరు జిల్లా అధ్యక్షుడిగా నియమితుడయ్యాడు.
ఆరణి శ్రీనివాసులు 2014లో జరిగిన ఎన్నికల్లో టీడీపీ టికెట్ ఆశించిన దక్కలేదు దీనితో ఆయన పార్టీకి రాజీనామా చేసి 8 ఏప్రిల్ 2014న వైఎస్సార్ కాంగ్రెస్ పార్టీలో చేరాడు. అయన 2014లో జరిగిన ఎన్నికల్లో చిత్తూరు నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి డి‌ఏ సత్యప్రభ చేతిలో 6799 ఓట్ల తేడాతో ఓడిపోయాడు. అయన 2019లో జరిగిన ఎన్నికల్లో చిత్తూరు నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి ఏఎస్‌ మనోహర్‌ పై 39968 ఓట్ల మెక్జారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:చిత్తూరు జిల్లా నుండి ఎన్నికైన శాసన సభ్యులు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (2019)
బడిచౌడీ
వాణిజ్య ప్రాంతం
బాడిచౌడీ వాణిజ్య ప్రాంతంలో పెద్ద షాపింగ్ మాల్ ఉంది. ఇక్కడ ప్రధానంగా మహిళల దుస్తులు, అలంకరణ, వెండి సామాగ్రి, కూరగాయల మార్కెట్ ఉన్నాయి.
సమీప ప్రాంతాలు
ఇక్కడికి సమీపంలో సాయి నందిత ఎన్క్లేవ్, లింగంపల్లి, హెచ్.వి.ఎస్ సొసైటీ, వెంకటేశ్వర కాలనీ, కృపారాం బాగ్ మొదలైన ప్రాంతాలు ఉన్నాయి.
ప్రార్థన స్థలాలు
ఇక్కడ ఆర్య సమాజ్, శ్రీ సిద్ధి వినాయక దేవాలయం, నరేంద్ర భవన్ ఆర్య సమాజ్, శ్రీ సీమాంధర్ స్వామి దిగంబర్ జైన్ మందిరం, కుతుబ్ షాహి మస్జిద్, మసీదు-ఎ-ఖలీఫా, మసీదు ఇ రజియా బేగం మొదలైన ప్రార్థన స్థలాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అఘాపురా నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలోని కాచిగూడ, మలక్ పేట లో ఎంఎంటిఎస్ రైల్వే స్టేషను ఉంది.
మూలాలు
వర్గం:హైదరాబాదులోని ప్రాంతాలు
రాంనగర్‌, హైదరాబాదు
రాంనగర్‌ తెలంగాణ రాష్ట్ర రాజధాని హైదరాబాదులోని ఒక ప్రాంతం. నగరంలోని ప్రధాన నివాస ప్రాంతాల్లో ఒకటైన రాంనగర్, ముషీరాబాద్ శాసనసభ నియోజకవర్గం పరిధిలోకి వస్తుంది. ఇది ఉస్మానియా విశ్వవిద్యాలయం, ఆర్.టి.టి. క్రాస్ రోడ్, ముషీరాబాద్ నివాస ప్రాంతానికి రెండు కిలోమీటర్లు, సికింద్రాబాద్ రైల్వే స్టేషను నుండి 5 కిలోమీటర్ల దూరంలో ఉంది.
వాణిజ్య ప్రాంతం
ఇక్కడ నిత్యవసర వస్తువులు, వివిధ వస్తువులకు సంబంధించిన ప్రసిద్ధ దుకాణాలు ఉన్నాయి. ఇక్కడికి సమీపంలోని నల్లకుంటలో చుక్కా రామయ్య ఐఐటీ అకాడమీ కూడా ఉంది.
రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో రాంనగర్ నుండి నగరంలోని వివిధ ప్రాంతాలకు బస్సులు నడుపబడుతున్నాయి. రాంనగర్ సమీపంలో జామియా ఉస్మానియా రైల్వే స్టేషను ఉంది.
ఇతర వివరాలు
మట్టి గణపతే... మహా గణపతి అంటూ రాంనగర్‌ చౌరస్తాలో ఏబీఎన్‌-ఆంధ్రజ్యోతి సంస్థలు పర్యావరణహిత ప్రతిమలు (వినాయకుడి విగ్రహాలు) ను ఉచితంగా పంపిణీ చేస్తున్నారు.
మూలాలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదులోని ప్రాంతాలు
హీరాలాల్ గైక్వాడ్
హీరాలాల్ గైక్వాడ్ (హిరలాల్ ఘసులాల్ గైక్వాడ్) (1923 ఆగస్టు 29 - 2003 జనవరి 2) భారత మాజీ క్రికెట్ క్రీడాకారుడు.
ఫస్ట్ క్లాస్ క్రికెట్
1941-42 సీజన్ నుండి 1983-84 సీజన్ వరకు, హిరలాల్ గైక్వాడ్ ఫస్ట్-క్లాస్ ఆట జీవితం కొనసాగింది. హిరలాల్ గైక్వాడ్ లెఫ్ట్ ఆర్మ్ బౌలర్. అతను నెమ్మదిగా లేదా మధ్యస్థ వేగంతో బౌలింగ్ చేసేవాడు. అతను సమర్థవంతమైన బ్యాటింగ్‌కు  అర్హత పొందాడు. 1940, 1950లలో జట్టులోని ఆటగాళ్లలో హోల్కర్ ఒకడు అయ్యాడు. అతను రెండు దశాబ్దాలకు పైగా ఫస్ట్ క్లాస్ క్రికెట్‌లో పాల్గొన్నాడు. హిరలాల్ గైక్వాడ్ 23.60 సగటుతో 364 వికెట్లు, 19.40 సగటుతో 2,484 పరుగులు సాధించాడు.
అంతర్జాతీయ క్రికెట్
హిరలాల్ గైక్వాడ్ తన మొత్తం కెరీర్లో ఒకే టెస్ట్ ఆడాడు. అతను అక్టోబర్ 23, 1952 న లక్నోలో ఆతిథ్య పాకిస్థాన్ పై టెస్ట్ ఆడంటం ద్వారా టెస్టులలోకి అరంగేట్రం చేశాడు. ఇది అతని ఏకైక టెస్ట్ పాల్గొనడం. అప్పటి నుండి అతను టెస్టుల్లో కనిపించలేదు.
లక్నో టెస్టులో గైక్వాడ్ 36 ఓవర్లు విసిరాడు. అతను 46 పరుగులు మాత్రమే ఇచ్చాడు. అయితే, వికెట్లు తీయబడలేదు. అంతకుముందు 1952 లో భారత జట్టుతో కలిసి ఇంగ్లాండ్ వెళ్లారు. అయితే, అతను ఏ టెస్టులలోనూ పాల్గొనే అవకాశం రాలేదు.
హిరలాల్ గైక్వాడ్ జనవరి 2, 2003 న 69 వ ఏట పశ్చిమ బెంగాల్ లోని బాగ్డోగ్రా ప్రాంతంలో కన్నుమూశాడు.
బాహ్య లంకెలు
వర్గం:1923 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:మహారాష్ట్ర క్రీడాకారులు వర్గం:2003 మరణాలు
చింతామణి పాణిగ్రాహి
చింతామణి పాణిగ్రాహి (1922 మార్చి 22 - 2000 ఏప్రిల్ 29) ఒడిశా కు చెందిన భారతీయ స్వాతంత్ర్యోద్యమ కార్యకర్త, రాజకీయ, సామాజిక నాయకుడు. అతను 1989 నుండి 1993 వరకు మణిపూర్ గవర్నర్‌గా పనిచేశాడు.
ప్రారంభ జీవితం, స్వాతంత్ర్యోద్యమం
చింతామణి ఒరిస్సా లోని పూరి జిల్లా బిశ్వనాథ్‌పూర్‌లో గోపీనాథ్ పాణిగ్రాహి, గెలీ దేవిలకు జన్మించాడు. అతను భగవతి చరణ్ పాణిగ్రాహికి (ఒరిస్సాలో కమ్యూనిస్ట్ పార్టీ వ్యవస్థాపకుడు) మొదటి కజిన్. లెజెండరీ ఒరియా రచయిత పద్మభూషణ్ కాళిందీ చరణ్ పాణిగ్రాహికి మొదటి కజిన్. ఒరిస్సా మాజీ ముఖ్యమంత్రి శ్రీమతి నందిని శత్పథి అతని మేనకోడలు. 1946 లో రాధామణి పాణిగ్రాహిని పెళ్ళి చేసుకున్నాడు. వారికి నలుగు కుమారులు, ఒక కుమార్తె.